***ΣΥΝΔΕΣΜΟΣ ΓΟΝΕΩΝ ΚΑΙ ΚΗΔΕΜΟΝΩΝ***

 ***ΛΥΚΕΙΟΥ ΕΘΝΟΜΑΡΤΥΡΑ ΚΥΠΡΙΑΝΟΥ***

Ε-mail: sg-lyk-strovolos-lef@schools.ac.cy

 Αρχ. Κυπριανός

1756 - 1821

 Σεπτέμβριος 2025

 Αγαπητοί Γονείς και Εκπαιδευτικοί,

Με την ευκαιρία της έναρξης της νέας σχολικής χρονιάς, ο Σύνδεσμος Γονέων του Σχολείου μας, σας απευθύνει θερμότατο χαιρετισμό και εκφράζει σε όλους ευχές για υγεία, δύναμη πρόοδο και δημιουργικότητα, τόσο για εσάς όσο και για τα παιδιά μας.

Όπως και κάθε χρονιά προσκαλείστε στη Γενική Συνέλευση του Συνδέσμου μας που θα γίνει την Τετάρτη, 17 Σεπτεμβρίου 2025 και ώρα 18:30 στην αίθουσα 105 (βιβλιοθήκη σχολείου). Για την καλύτερη οργάνωση των εκλογών, όσοι γονείς επιθυμούν να υποβάλουν υποψηφιότητα ή να θέσουν θέματα προς συζήτηση στη Γενική Συνέλευση, μπορούν να το πράξουν μέχρι και τις **14.9.2025** συμπληρώνοντας το έντυπο το οποίο επισυνάπτεται και στέλνοντάς το στο ηλεκτρονικό ταχυδρομείο sg-lyk-strovolos-lef@schools.ac.cy ή τοποθετώντας το στο κιβώτιο αλληλογραφίας του Συνδέσμου που βρίσκεται στο γραφείο της Γραμματείας του Σχολείου. Υποψηφιότητες μπορούν να υποβληθούν και κατά τη διάρκεια της Γενικής Συνέλευσης.

Δικαίωμα συμμετοχής στη διαδικασία εκλογών έχουν μόνο όσοι γονείς είναι μέλη του Συνδέσμου. Μέλος του Συνδέσμου θεωρείται ένας από τους δύο γονείς ή ο έχων την κηδεμονία σε περιπτώσεις διαζευγμένων, νοουμένου ότι έχει τακτοποιήσει τις οικονομικές υποχρεώσεις του προς το Σύνδεσμο και έχει καταβάλει την ετήσια συνδρομή των €40. Σημειώνεται ότι όσοι δεν έχετε τακτοποιήσει την πληρωμή της συνδρομής μπορείτε να το πράξετε **και** ηλεκτρονικά μέσω της JCC SMART, επιλέγοντας **Σύνδεσμος Γονέων Λυκείου Εθνομάρτυρα Κυπριανού Στροβόλου, στην κατηγορία ΣΥΝΔΕΣΜΟΙ ΚΑΙ ΕΠΑΓΓΕΛΜΑΤΙΚΑ ΣΩΜΑΤΑ**

Πιστεύουμε ότι είναι καθήκον όλων μας και υποχρέωση προς τα παιδιά μας αλλά και προς το Σχολείο που τα φιλοξενεί, να συμμετέχουμε στον Σύνδεσμο για καλύτερα αποτελέσματα. Η συνεργασία μας τόσο με τη Διεύθυνση του Σχολείου, τον Καθηγητικό Σύλλογο και τη Μαθητική Κοινότητα πρέπει να είναι κάτι περισσότερο από δεδομένη.

**Θέματα Ημερήσιας Διάταξης**:

1. Σύντομος χαιρετισμός, από τον διευθυντή, κ. Σωτήρη Χαραλάμπους.
2. Έκθεση πεπραγμένων από τον Πρόεδρο του Διοικητικού Συμβουλίου, κ. Μάριο Αντωνίου.
3. Κατάθεση ελεγμένης ταμειακής κατάστασης από τον Ταμία του Συνδέσμου, κ. Γιάννη Νικολάου.
4. . Συζήτηση πάνω στην έκθεση πεπραγμένων, στην ταμειακή κατάσταση και έγκρισή τους.
5. Εκλογή νέου Διοικητικού Συμβουλίου.

Η παρουσία όλων των γονιών θεωρείται ουσιαστική και σημαντική. Γι’ αυτό, παρακαλούνται όλοι οι γονείς να παρευρεθούν έγκαιρα στη Γενική Συνέλευση.

**Εκ μέρους του Συνδέσμου Γονέων**

 **Αίτηση Υποβολής Υποψηφιότητας για εκλογή στο Διοικητικό Συμβούλιο του Συνδέσμου Γονέων και Κηδεμόνων 2025-2026**

 Όνομα:…………………………………………………………………………………………………………………………………………………

 Επώνυμο:……………………………………………………………………………………………………………………………………………..

 Επάγγελμα:………………………………………………………………………………………………………………………………………….

 Ηλεκτρονική Διεύθυνση:……………………………………………………………………………………………………………………..

 Τηλ. Επικοινωνίας:………………………………………………………………………………………………………………………………. Όνομα μαθητή/μαθήτριας: Τμήμα:……………………………………………………………………………………………………..

 Αρ. Απόδειξης πληρωμής Συνδρομής:………………………………………………………………………………………………….

**Σημειώστε √ στη θέση/θέσεις στις οποίες επιθυμείτε να υποβάλετε υποψηφιότητα για τα 10 Μέλη της Γραμματείας του Διοικητικού Συμβουλίου.**

 Πρόεδρος ……………….

 Αντιπρόεδρος ……………….

 Γραμματέας ……………….

 Βοηθός Γραμματέας ………………

 Ταμίας ………………

 Βοηθός Ταμίας ……………….

 Σύμβουλος (4 θέσεις) ……………….

Σε περίπτωση που επιθυμείτε να μην διεκδικήσετε κάποια θέση στη Γραμματεία αλλά να είστε μέλος στο νέο Διοικητικό Συμβούλιο με απλή συμμετοχή στις Συνεδριάσεις και να λαμβάνετε μέρος στις Αποφάσεις του Συνδέσμου Γονέων και Κηδεμόνων, παρακαλώ όπως σημειώσετε √ στο πιο κάτω:

Απλό Μέλος …………………

Υπογραφή:…………………………………

Ημερομηνία:………………………………

Σημείωση: Μπορείτε να υποβάλετε υποψηφιότητα για όλες τις θέσεις. Να παραδοθεί μέχρι 14.9.2024